Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael süüdistas Hamasi
Gaza rehabiliteerimiseks mõeldud ehitusmaterjalide kasutamises
rünnakutunnelite ehitamiseks Lõuna-Iisraeli vastu.
Teatati Türgi sõduri hukkumisest ja teise kadumisest
seoses piiriülese rünnakuga Islamiriigi kontrollitud alal Süürias.
ÜRO Süüria konflikti erisaadik peab kõnelusi Iraani ametnikega,
et leida lahendus kodusõjale.
Iisrael süüdistas Hamasi
Gaza rehabiliteerimiseks mõeldud ehitusmaterjalide kasutamises
rünnakutunnelite ehitamiseks Lõuna-Iisraeli asulate vastu
võimalikus tulevases konfliktis.
IDF valitsuse tegevuse koordinaator territooriumidel Yoav Mordechai
rääkis Palestiina uudistetoimetusele Ma'an,
et Gazat kontrolliv islamirühmitus Hamas
võttis jõuga oma valdusse ehitusmaterjalide laod
ja konfiskeeris nende sisu.
Iisraeli väidet kinnitas ka TV7 anonüümne allikas Gazas.
Tema väitel võtsid sektori valitsejaid jõuga oma valdusse
rahvusvahelise kogukonna poolt
palestiinlastele saadetud humanitaarabi,
kehtestasid sellele maksud ja müüvad seda kohalikul turul,
et täita oma kohvreid seoses rahaliste raskustega,
mida tekitasid Egiptuse poolt suletud salakaubatunnelid.
Hamas pole süüdistustele vastanud.
Iisrael avaldas tugevat vastuseisu resolutsioonikavandile,
mis lubaks heisata ÜROs Palestiina lipu
kuu lõpus toimuva peaassamblee eel.
Iisraeli saadik ÜROs Ron Prosor õhutas ÜRO peasekreäri
ja peaassamblee presidenti blokeerima palestiinlaste algatust,
mis lubaks neil heisata oma lipu ÜRO peakorteri sissepääsu juurde
teiste liikmesriikide lippude kõrvale.
Prosori sõnul otsustasid palestiinlased jälle sisutute sammude kasuks,
selle asemel, et teha tõsiseid otsuseid kõnelustel Iisraeliga,
mis tooks kümnete aastate vanusele konfliktile toimiva lahenduse.
Palestiinlased esitasid eelmine nädal Peaassamblees resolutsioonikavandi,
paludes heisata Palestiina ja ka Vatikani lipu,
kel on ÜROs samuti vaatlejastaatus.
Algatust aitasid koostada 21 riiki,
sh Alžeeria, Saudi Araabia, Egiptus ja Jordaania
ja see peaks hääletusele tulema enne 14 septembrit.
Vatikan keeldus koos palestiinlastega kavandit esitamast
ja lubas järgida peaassamblee otsust. Samuti nentisid nad,
et ÜRO-l on kombeks heisata vaid täisliikmete lippe.
Türgi ametnikud teatasid
ühe Türgi sõduri hukkumisest ja teise kadumisest
seoses piiriülese rünnakuga Islamiriigi kontrollitud alalt Süürias.
Ametnike sõnul sai kolmas sõdur kergelt haavata.
Intsident toimus Kagu-Türgis Kilise provintsis,
millega piirduvad alad on juba kuid Isalmiriigi käes olnud.
Täna, kella 18 paiku (15:00 GMT)
avas grupp Türki tungida püüdnud salakaubavedajaid tule
Märter Mehmeti välipostil teenivate sõdurite pihta,
kes piirkonnas patrullisid.
Kahjuks sai üks sõdur järgnenud kokkupõrkes surma
ja üks on kadunud.
Otsingud ja juurdlus käivad.
Kokkupõrked puhkesid Süüria piirkonnas,
mida kontrollib Daesh.
Türgi pole olnud just innukaim partner Islamiriigi vastases võitluses,
kuid juulis tõhustasid nad oma panust, alustasid õhurünnakuid
ja avasid oma õhubaasid USA juhitud koalitsioonile,
kes äärmusrühmitusega võitleb.
Türgi piir Süüriaga on 900 km pikk
ja nad on omal nahal kogenud Süüria sõja põgenikekriisi,
võttes vastu ligi 2 miljonit lahingute eest põgenenud inimest.
Ankara diplomaatide sõnul võib rünnakute alustamine IS-i vastu
suurendada vastulöögiriski.
Türgi julgeolekuprobleemid süvenesid
seoses juulis kokkuvarisenud vaherahuga
Kurdistani Tööliste Partei PKKga,
mis viis edasi-tagasi rünnakuteni kogu Ida-Türgis,
kus on hukkunud sadu inimesi.
ÜRO Süüria konflikti erisaadik Staffan De Mistura
kohtus Beirutis Iraani saatkonnas Iraani Välisministeeriumi ametnikega.
Iraani Araabia asjade asevälisminister Amir Abdel Lahyan
keeldus kommenteerimast kohtumiste sisu.
De Mistura tegi juulis ettepaneku kutsuda Süüria vaenupooled
nelja ÜRO juhitud töögruppi rahu kehtestamise võimalust arutama,
kuna rühmitused polnud valmis ametlikeks rahukõnelusteks.
ÜRO peasekretäri Ban Ki-mooni sõnul
tahetakse töögrupid moodustada võimalikult pea.
Ta ütles, et on valmis korraldama vastavat kõrgtaseme konverentsi,
et toetada mistahes töögrupppide saavutatud raamlepet.
Pärast tuumalepingu sõlmimist P5+1 (USA, Venemaa, Hiina, Prantsusmaa,
Inglismaa ja Saksamaa) ja Iraani vahel
ning seoses Süüria valitsusvägede tänavuste sõjaliste kaotustega
on näha märke uutest jõupingutustest
Süüria kriisi lahendamiseks.
Iraan, kes sarnaselt Venemaaga
on president Assadi sõjaliselt ja rahaliselt toetanud,
on öelnud, et esitab ÜRO-le oma Süüria rahuplaani.
Liibanoni kriisist - Liibanoni politsei
sundis Beirutis kümned protestijad lahkuma keskkonnaministeeriumist
tunde pärast seda,
kui grupp meeleavaldajaid hoonesse tormas
ja nõudis minister al Machnouki lahkumist seoses prügikriisiga.
See on viimatisim meeleavaldus halvatud poliitilise süsteemi vastu.
Nõuame keskkonnaministri lahkumist.
Sajad teised protestijad kogunesid hoone ees,
kui märulipolitsei võttis kohad sisse naabertänavail
ja valitsusvastane kampaania "You Stink" kutsus uuele miitingule.
Liibanonis on toimunud seeria valitsusvastaseid proteste
seoses vaidlusega kogumata prügi teemal
ning üldise korruptsiooni ja ebakompetentsusega
Liibanoni sektantlikus poliitsüsteemis.
Protestid on lisanud hõõrumist juba niigi ebastabiilses riigis,
mis tegeleb sektantlike pingete
ja rohkem kui miljoni Süüriast saabunud põgenikuga.
Hiinas ametivisiidil viibiv Egiptuse president al-Sisi
kohtus oma Hiina kolleegi president Xi Jinpingiga.
Seejärel toimus Pekingis allkirjastamistseremoonia
ja 2. Maailmasõja lõpu 70. aastapäeva tähistav paraad.
Ca 12 000 sõdurit, enamik neist hiinlased,
kuid ka mõned Vene ja teiste riikide sõjaväelased,
marssisid üle Tiananmeni väljaku,
saadetuna tankidest ja soomukitest ja pea kohal lendavatest hävitajatest.
President Xi kõrval poodiumil seisnud juhtide seas olid
Vene president Putin, Sudaani president al-Bashir
ja Venetsueela president Maduro.
Tseremooniat vältisid pea kõik lääneriikide juhid,
keda häiris ilmne marurahvuslus ja Hiina jõudemonstratsiooni sõnum
Pekingi sõjaliste ambitsioonide pärast muretsevale maailmale.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri